काला हिरण शिकार मामला : सजा के खिलाफ सलमान खान की याचिका पर अब 17 जुलाई को सुनवाई  
याचिका पर सुनवाई के लिए सलमान खान भी जोधपुर रहेंगे मौजूद.
काला हिरण शिकार का है मामला.
सजा को चुनौती देने वाली याचिका पर होगी सुनवाई.
सात अप्रैल को जिला एवं सत्र न्यायालय ने सलमान खान के खिलाफ सुनाई गई निचली अदालत की सजा पर रोक लगाते हुए उन्हें सशर्त जमानत दे दी थी. जमानत मिलने के बाद सलमान खान को जोधपुर की सेंट्रल जेल से रिहा कर दिया गया था. सेशन न्यायाधीश रविन्द्र कुमार जोशी ने सलमान को 25-25 हजार के दो मुचलके पर जमानत दी. साथ ही फिल्म अभिनेता को अदालत की अनुमति बिना विदेश जाने पर पाबंद किया था. पिछले दिनों सलमान अदालत से अनुमति लेकर ही विदेश गए थे. सेशन न्यायाधीश ने इस मामले में सात मई की तारीख सुनवाई के लिए मुकर्रर की थी.
VIDEO: जोधपुर जेल से बाहर आए सलमान खान, एयरपोर्ट रवाना

VIDEO: जोधपुर जेल से बाहर आए सलमान खान, एयरपोर्ट रवाना